**KRITERIJ ZA ODABIR PONUDE**

**Ugovor o javnoj nabavi sklopiti će se s ponuditeljem koji dostavi najbolje ocjenjenu ponudu prema kriteriju ekonomski najpovoljnije ponude.**

**KRITERIJI ZA ODABIR EKONOMSKI NAJPOVOLJNIJE PONUDE I NJIHOV RELATIVAN ZNAČAJ**

**Kriterij odabira ponude je ekonomski najpovoljnija ponuda (ENP).**

Ekonomski najpovoljnija ponuda je osnova za odabir i kvalitetno ugovaranje kompetentnih ponuditelja.

Naručitelj će između prihvatljivih ponuda sposobnih Ponuditelja odabrati ekonomski najpovoljniju ponudu na temelju sljedećih kriterija: Cijena ponude i Trajanje jamstvenog roka za otklanjanje nedostataka.

|  |  |  |  |  |
| --- | --- | --- | --- | --- |
| **R.br.** | **Kratica kriterija** | **Kriterij** | **Max. broj bodova** | **Relativni ponder** |
| **1.** | **KCP** | **Cijena ponude** | **90,00** | **90%** |
| **2.** | **KJr** | **Trajanje jamstvenog roka** | **10,00** | **10%** |
|  | **T** | **Ukupan broj bodova (T=KCP+Jr)** | **100** | |

U skladu s kriterijima i načinom bodovanja, utvrdit će se ukupan broj bodova svake valjane ponude te će se izvršiti rangiranje valjanih ponuda prema kriteriju za odabir ponude. Naručitelj će odabrati ponudu koja ostvari najveći broj bodova. Ako dvije ili više ponuda ostvare jednak broj bodova sukladno kriteriju za odabir ponude, bit će odabrana ponuda koja je zaprimljena ranije.

S obzirom na to da Naručitelj ne može koristiti pravo na pretporez, uspoređivat će se cijene ponuda s PDV-om.

Ekonomski najpovoljnija ponuda je ponuda s najvećim brojem bodova.

Ukupna ocjena ponude dobiva se kao suma bodova dobivenih po svim kriterijima:

**Tn = KCPn + KJrn**

pri čemu je:

n – broj ponude

Tn – ukupan broj bodova n-te ponude

KCPn – ukupan broj bodova n-te ponude za udio cijene

KJrn - ukupan broj bodova n-te ponude za trajanje jamstvenog roka

Naručitelj će odabrati samo jednu, ekonomski najpovoljniju ponudu, odnosno prihvatljivu ponudu s najvećim ukupnim brojem bodova.

Izračun bodova po pojedinim kriterijima vršit će se na sljedeći način:

1. **Cjenovni kriterij (Cijena ponude - KCP)**

Maksimalan broj bodova koji gospodarski subjekt može ostvariti prema ovom kriteriju je 90 bodova. Valjana ponuda s najnižom cijenom dobit će maksimalan broj bodova. Bodovna vrijednost ostalih valjanih ponuda izračunava se prema sljedećoj formuli:

**KCP=CPmin/Cpo x 90**

Gdje je:

KCP = cijena ponude (zaokružena na dvije decimale)

CPmin = cijena ponude sa najnižom cijenom

CPo = cijena ponude koja se ocjenjuje

90 = najviši ostvarivi iznos kriterija

**2.** **Necjenovni kriterij (Trajanje jamstvenog roka - KJr)**

Naručitelj kao jedan od kriterija ekonomski najpovoljnije ponude određuje trajanje jamstvenog roka za otklanjanje nedostataka, pri čemu se sukladno odredbama niže boduje jamstveni rok koji je duži od minimalno traženog.

Maksimalan broj bodova koji ponuditelj može ostvariti u okviru ovog kriterija je 10 bodova.

Minimalno trajanje jamstvenog roka je 24 mjeseca od obostrano potpisanog Zapisnika o primopredaji te se za nuđenje minimalnog jamstvenog roka ostvaruje 0 bodova (odnosno, u tom slučaju ne primjenjuje se formula za izračun).

Ponuditelj čiji je ponuđeni jamstveni rok u prihvatljivoj ponudi najdulji ostvarit će maksimalan broj bodova.

Bodovna vrijednost ponuda drugih ponuda će se određivati korištenjem sljedeće formule:

**KJr = Jt/Jlmax x 10**

KJr – broj bodova koji je ponuda dobila za ponuđeni jamstveni rok (zaokruženo na 2 decimale)

Jt – broj mjeseci jamstvenog roka ponude koja je predmet ocjene

Jlmax – najviši broj mjeseci jamstvenog roka koji je ponuđen u postupku javne nabave

10 – maksimalni broj bodova

Ponuđeni jamstveni rok ne utječe na odgovornost izvođača za nedostatke građevine koji se tiču ispunjavanja zakonom određenih bitnih zahtjeva za građevinu, ako se ti nedostaci pokažu za vrijeme od deset godina od predaje i primitka radova sukladno Zakonu o obveznim odnosima.

Ponuditelji u sklopu ponude dostavljaju Izjavu u Prilogu Dokumentacije o nabavi u kojoj sukladno odredbama Dokumentacije o nabavi navode predmetni jamstveni rok temeljem kojeg će Naručitelj dodijeliti bodove u sklopu predmetnog kriterija za odabir. Izjava ne mora biti potpisana niti ovjerena pečatom te može biti i u slobodnoj formi sa svim traženim podacima.

Ako ponuditelj ne ispuni traženi podatak o dužini jamstvenog roka, odnosno ne dostavi tražene dokaze smatrat će da je ponudio minimalni rok u trajanju 24 mjeseca i ostvarit će 0 bodova za navedeni kriterij. Ponuditelj dužinu jamstvenog roka obvezno iskazuje u mjesecima.

Budući da se radi o kriteriju za odabir ponude, Naručitelj napominje gospodarskim subjektima da su dužni dokumente koje se odnose na nefinancijske kriterije **dostaviti odmah u ponudi**, kao i da isti moraju sadržavati potrebne informacije koje će biti naznačene na jasan i nedvosmislen način, na temelju kojih će Naručitelj moći utvrditi ispunjavanje navedenih kriterija.